Решение на Общия съд от 27 април 2022 г. — Boshab/Съвет
(Дело T-103/21)1
(Обща външна политика и политика на сигурност — Ограничителни мерки, взети с оглед на положението в Демократична република Конго — Замразяване на средства — Ограничениe във връзка с влизането на територията на държавите членки — Оставяне на името на жалбоподателя в списъците на визираните лица — Право на изслушване — Доказване на основателността на включването и оставянето в списъците — Явна грешка в преценката — Липса на промяна във фактическите и правните обстоятелства, въз основа на които са приети ограничителните мерки)
Език на производството: френски
Страни
Жалбоподател: Évariste Boshab (Киншаса, Демократична република Конго) (представители: T. Bontinck, P. De Wolf, A. Guillerme и T. Payan, адвокати)
Ответник: Съвет на Европейския съюз (представител: S. Lejeune)
Предмет
С жалбата си на основание член 263 ДФЕС жалбоподателят иска отмяна, от една страна, на Решение (ОВППС) 2020/2033 на Съвета от 10 декември 2020 година за изменение на Решение 2010/788/ОВППС относно ограничителни мерки по отношение на Демократична република Конго (ОВ L 419, 2020 г., стр. 30), и от друга страна, на Регламент за изпълнение (ЕС) 2020/2021 на Съвета от 10 декември 2020 година за прилагане на член 9 от Регламент (ЕО) № 1183/2005 за налагане на някои специфични ограничителни мерки, насочени срещу лица, нарушаващи оръжейното ембарго по отношение на Демократична република Конго (ОВ L 419, 2020 г., стр. 5), в частта, в която тези актове се отнасят до жалбоподателя
Диспозитив
Отхвърля жалбата.
Осъжда г-н Évariste Boshab да заплати съдебните разноски.
____________
1 ОВ C 128, 12.4.2021 г.